is is is is en en is is is is de is is is is is is is is is is is is is is is is is is is is is is is is hbs_lat is cs is en tr is is is en is en es is en id is is is is is sv is is is is is is is is pt en is is is en is is fr is en is is en is ca en sv es cs nb is is is en cs is de en es
Menningar- og ferðamálaráð | Reykjavíkurborg
Formaður ráðsins er Elsa Hrafnhildur Yeoman.
Ráðið mótar stefnu í menningar-, ferða- og markaðsmálum, tekur ákvarðanir og gerir tillögur til borgarráðs hvað varðar verksvið þess. Jafnframt hefur ráðið eftirlit með að samþykktum og stefnumörkun þess sé fylgt og fer með önnur þau verkefni sem borgarráð ákveður.
Menningar- og ferðamálaráð fer m.a. með eftirtalin verkefni:
1. Gerir tillögur til borgarráðs um menningarstefnu Reykjavíkurborgar.
2. Hefur eftirlit með rekstri og gerir tillögur til borgarráðs um stefnumörkun eftirtaldra stofnanna: Borgarbókasafns Reykjavíkur, Listasafns Reykjavíkur, Menningarmiðstöðvarinnar Gerðubergs og Borgarsögusafns Reykjavíkur.
3. Hefur eftirlit með framkvæmd starfssamninga Reykjavíkurborgar við Leikfélag Reykjavíkur, Sinfóníuhljómsveit Íslands og Listahátíð í Reykjavík, og gerir tillögur til borgarráðs þar um.
4. Vinnur að eflingu menningarstarfsemi í Reykjavík í samræmi við menningarstefnu borgarinnar með því m.a. að virkja menningarstofnanir borgarinnar, örva listræna sköpun og gefa almenningi tækifæri til að njóta listar og menningar.
5. Veitir styrki til menningarstarfs í borginni og umsagnir um menningartengd erindi að beiðni borgarráðs, skipar dómnefnd um Bókmenntaverðlaun Tómasar Guðmundssonar og útnefnir borgarlistamann Reykjavíkur.
6. Fylgist með söfnun örnefna, útgáfu örnefnaskrár og merkingu fornleifa og náttúruminja, sem Minjasafn Reykjavíkur annast.
7. Gerir tillögu til borgarráðs um staðsetningu hvers konar myndverka á almannafæri að fenginni umsögn Listasafns Reykjavíkur og umhverfis- og skipulagsráðs. 8. Fer með málefni Höfuðborgarstofu í samræmi við ferðamálastefnu Reykjavíkurborgar og gerir tillögu til borgarráðs um endurskoðun hennar.
9. Vinnur að því að efla og samræma kynningar- og markaðsmál Reykjavíkur  til að styrkja stöðu höfuðborgarinnar í alþjóðlegri samkeppni á sviði ferðamála. Ráðið hefur samvinnu við aðra lykilaðila sem sinna ferðaþjónustu og markaðsmálum sem falla innan ramma sviðsins.
10. Skipar í verkefnisstjórnir borgarhátíða sem haldnar eru á vegum Höfuðborgarstofu s.s. Vetrarhátíðar í Reykjavík, Barnamenningarhátíðar og Menningarnætur í miðborginni að fenginni tillögu sviðsstjóra.
Menningar- og ferðamálaráð er skipað sjö fulltrúum kjörnum af borgarstjórn og jafnmörgum til vara. Borgarstjórn kýs formann og skal hann vera borgarfulltrúi eða varaborgafulltrúi. Ráðið kýs sér varaformann og skiptir að öðru leyti með sér verkum. Kjörtímabil ráðsins er hið sama og borgarstjórnar.
Framboðslista sem á fulltrúa í borgarstjórn er heimilt skv. 61 gr. samþykktar um stjórn Reykjavíkurborgar og fundarsköp borgarstjórnar, að tilnefna borgarfulltrúa eða varaborgarfulltrúa til að sitja fundi með málfrelsi og tillögurétt, eigi hann þar ekki fulltrúa. Þá er Bandalagi íslenskra listamanna heimilt að tilnefna tvo áheyrnarfulltrúa listamanna ásamt varamönnum til setu í ráðinu með málfrelsi og tillögurétt.
Menningar- og ferðamálaráð heldur að jafnaði tvo fundi í mánuði. Ráðsfundur skal að jafnaði haldinn fyrir luktum dyrum og þá óheimilt að greina opinberlega frá ummælum sem fram koma hjá einstökum fundarmönnum.
Áheyrnarfulltrúi er Eyrún Eyþórsdóttir og Þorgerður Agla Magnúsdóttir til vara.
Samþykkt fyrir menningar- og ferðamálaráð
Fundargerðir menningar- og ferðamálaráðs
Þarfnast þessi síða lagfæringar?
Ef þú vilt koma einhverju á framfæri sem varðar innihald síðunnar: *
Reikningsdæmi * 1 + 2 =
Láttu vita um það sem þarf að lagfæra.
Þjónustuverið er opið frá 8:20-16:15 alla virka daga
4 11 11 11
Sími: 4 11 11 11
Fax: 4 11 11 69
Borgartún 12-14, 105 Reykjavik
Alla daga frá kl. 08:20-16:15
mánudag – föstudag 08:20 – 16:00
Tjarnargata 11, 101 Reykjavík
mánudag - föstudag 08:00-20:00
Facebook YouTube Twitter Instagram